# name
Sistemes fotovoltaics en vies de transport rodat. Estudi de la capacitat de producció en dos municipis de Lleida

# metadata.dc.description[].value
Treballs Finals del Màster d’Energies Renovables i Sostenibilitat Energètica, Facultat de Física, Universitat de Barcelona, Curs: 2015-2016, Tutor: Jordi Andreu Batallé

# metadata.dc.description.abstract[].value
La gran pressió antròpica a la que ha estat sotmesa la terra els últims segles ha alterat l’equilibri dinàmic del planeta, cosa que ha provocat un conjunt de problemàtiques ambientals que amenacen l’entorn i generen impactes negatius sobre el medi natural i social. En les darreres dècades, la societat ha pres consciència de la sobreexplotació dels recursos i del seu esgotament, reclamant un model més sostenible.
El model energètic és un dels factors més importants en el desenvolupament dels conflictes ambientals i socioeconòmics actuals així com en la seva possible resolució.
Els grans reptes a solucionar a curt i mig termini amb un canvi de sistema energètic són, entre d’altres: la contaminació del medi amb elements nocius per a la salut, l’emissió de gasos d’efecte hivernacle i altres contaminants del medi natural, l’esgotament físic dels recursos fòssils, el procés cada cop més costós d’extracció i producció dels mateixos, la gran dependència exterior, les creixents restriccions ambientals i l’augment continuat de la demanda energètica deguda a l’augment de la població i a la major industrialització dels països emergents.
Per tant, es busquen alternatives per a subministrar l’energia necessària a la població per tal de mantenir la qualitat de vida actual, avançant cap a un model més sostenible.
Les energies renovables semblen ser la solució als problemes esmentats ja que permeten assolir aquests reptes, assegurant el subministrament energètic alhora que respectant els criteris de sostenibilitat i reduint l’impacte sobre el medi ambient i la dependència exterior.

# metadata.dc.source[].value
Màster Oficial - Energies Renovables i Sostenibilitat Energètica

# metadata.dc.title[].value
Sistemes fotovoltaics en vies de transport rodat. Estudi de la capacitat de producció en dos municipis de Lleida